laion/Wikipedia-Exotic huggingface dataset:
נאורו במשחקים האולימפיים לנוער

נאורו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מנאורו מדליית כסף באיגרוף. יחד עם זאת, ההשתתפות של נאורו במשחקים היא בעיקר סמלית. המשלחת הראשונה של נאורו למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה נאורו עד כה. המשלחת כללה 4 ספורטאים שהתחרו בשלושה ענפי ספורט. המשלחת הגיעה להישג בענף האיגרוף בה היא זכתה במדליית כסף בקטגוריית משקל זבוב (עד 51 ק"ג) בנים. המשלחת סיימה במקומות האחרונים בענפים אתלטיקה והרמת משקולות. המשלחת לאולימפיאדת הנוער נאנג'ינג מנתה שני ספורטאים שהתחרו בשני ענפים. בניגוד לאולימפיאדת הנוער הקודמת המשלחת לא זכתה במדליה וסיימה במקומות האחרונים בענפים אתלטיקה והרמת משקולות. נאורו במשחקים האולימפיים
מאיר צבי גרוזמן

הרב מאיר צבי גרוזמן (כונה ר' מונקע; י"ז בשבט ה'תרצ"ד, פברואר 1934 – י"ז בטבת ה'תשע"ז, 15 בינואר 2017) היה ראש ישיבה בקריית מלאכי ומראשי ישיבת תומכי תמימים בכפר חב"ד ובחולון. שיעוריו הודפסו בספר "אמרי צבי" והם עוסקים בפרשנות וחידושים על התלמוד הבבלי ועל משנה תורה לרמב"ם. נולד בברית המועצות למרדכי ופלה והתגורר בעיר מוסקבה. בשנת 1946 המשפחה עלתה לישראל והתיישבה ברמת גן. למד בישיבת אחי תמימים בתל אביב ובישיבת תומכי תמימים המרכזית בלוד שבה התקרב למשפיע הרב שלמה חיים קסלמן. בשנת תשט"ו החל לשמש ר"מ בישיבת תומכי תמימים בלוד. בו' באלול ה'תשט"ו נישא לחיה בת הרב ישראל יוסף שניאורסון. בין השנים תשמ"ד-תשמ"ח כיהן כראש ישיבת בית הר"מ בקריית מלאכי, היה מראשי ישיבת חב"ד בחולון. ר"מ ומראשי ישיבת חב"ד המרכזית בכפר חב"ד. בי"ז בטבת ה'תשע"ז נפטר בגיל 83 ונקבר בבית הקברות היהודי העתיק בצפת. שיעוריו על התלמוד הבבלי ועל משנה תורה לרמב"ם נדפסו בספרו "אמרי צבי". חלק מבניו של הרב גרוזמן משמשים כשלוחי חב"ד: הרב יצחק - שליח חב"ד בראשון לציון הרב שמואל - שליח חב"ד במגדל הרב שלום דובער - שליח חב"ד בווינה, אוסטריה הרב ישראל יוסף - היה בעבר שליח חב"ד במינסק. בנו הוא העיתונאי מנדי גרוזמן, מגיש בכאן מורשת הרב משה - שליח חב"ד ומשפיע בקהילת חב"ד בראשון לציון ובישיבת תורת אמת בירושלים משה מרינובסקי, גאון וחסיד, עיתון כפר חב"ד, גיליון 1691, כ"ב בטבת תשע"ז תשורה משמחת הנישואין של שמואל שניאור זלמן וחנה שיחיו טשעזני, כ"ח סיון ה'תשע"ז - מכיל אגרות שהרב גרוזמן קיבל מהאדמו"ר רבי מנחם מנדל שניאורסון ופרק על תולדות חייו. אמרי צבי, ספרו על הש"ס ועל משנה תורה לרמב"ם, באתר היברובוקס. תשורה משמחת הנישואין של שמואל שניאור זלמן וחנה שיחיו טשעזני, כ"ח סיון ה'תשע"ז, הוצאה עצמית, 2017. ישראל כהן, ‏ברוך דיין האמת: הגאון רבי מאיר צבי גרוזמן זצ"ל, באתר כיכר השבת, 15 בינואר 2017 הספר באתר היברובוקס.
וילסון

וילסון (באנגלית: Wilson או Willson) הוא שם משפחה אנגלי שכיח. קיים גם כשם פרטי. האם התכוונתם ל... אישים ששם משפחתם וילסון אואן וילסון – שחקן ותסריטאי אמריקאי ארנולד וילסון – נציב עליון בפועל של המנדט הבריטי על מסופוטמיה, חבר פרלמנט בריטי שנהרג במלחמת העולם השנייה ברוס וילסון – כדורגלן קנדי ג'ורג' וילסון – פוליטיקאי אמריקאי ג'יימס וילסון – כדורגלן אנגלי ג'קי וילסון – זמר אמריקאי הרולד וילסון – ראש ממשלת בריטניה הת'ר וילסון – פוליטיקאית אמריקאית וודרו וילסון – נשיא ארצות הברית ז'ורז' וילסון – במאי צרפתי מארה וילסון – שחקנית, סופרת וכוכבת ילדים אמריקאית מלני וילסון (אנ') – שחקנית אמריקאית סטיבן וילסון – סולן להקת הרוק פורקיופיין טרי סטיבן וילסון (קצין) – גנרל בחיל האוויר של ארצות הברית סטיוארט וילסון – שחקן אנגלי סקוט וילסון – שחקן קולנוע אמריקאי פרשס וילסון (אנ') – זמרת ג'מייקנית צ'ארלס וילסון – מהנדס, ארכאולוג וקצין בריטי צ'ארלס וילסון (פיזיקאי) – פיזיקאי סקוטי צ'ארלי וילסון – חבר קונגרס אמריקאי רוברט וילסון – אסטרונום אמריקאי וחתן פרס נובל לפיזיקה רוברט וילסון (במאי) – במאי תיאטרון אמריקאי ריי וילסון – זמר, חבר להקת ג'נסיס ריין וילסון – שחקן אמריקאי אחר: מחלת וילסון – מחלה תורשתית קשת וילסון – מבנה בעיר העתיקה בירושלים מספר ראשוני וילסון – סוג מסוים של מספר ראשוני ארבע עשרה הנקודות של וילסון - הבסיס לרעיון חבר הלאומים וילסון (חברה) – חברה לייצור ציוד ספורט וילסון (סרט) – סרט קולנוע אמריקאי מ-2018 הנרי וילסון (פירושונים) אישים ששמם הפרטי הוא וילסון
דליו גמבואה

דליו גמבואה רנטריה (בספרדית: Delio Gamboa Rentería‏; 28 בינואר 1936 - 23 באוגוסט 2018) שנודע בכינויו "מרבייה" (בספרדית Maravilla), היה כדורגלן קולומביאני, מהבולטים בהיסטוריה של הנבחרת. שיחק בעיקר כקיצוני שמאלי או חלוץ מרכזי. גמבואה החל את דרכו בגיל 19 בכדורגל חובבני כאשר שיחק בנבחרת ואייה דל קאוקה שזכתה בתואר אליפות המחוזות ב-1956. זו הייתה אחת הנבחרות החזקות בהיסטוריה של קולומביה בליגות המחוזות וגמבואה שיתף פעולה ביחד עם מרינו קלינגר ואלברטו ולנסיה, שלישייה שהייתה ידועה בחוזקתה כנגד הגנות היריב. גמבואה עשה את הבכורה המקצוענית שלו ב-1957 כשהצטרף לאתלטיקו נסיונל ושנה מאוחר יותר עבר לאינדפנדיינטה מדיין. ב-1959 ובהמלצתו של אפריין סאנצ'ס, הצטרף גמבואה לליגה המקסיקנית ולקבוצת קלוב דפורטיבו אורו. גמבואה מהר מאוד הפך לאחד השחקנים הטובים במקסיקו ונבחר לשחקן הזר המצטיין בשנים 1959 ו-1960. ב-1961 חזר גמבואה לקולומביה ומצטרף למיונאריוס. יחד איתו זכתה הקבוצה בארבע אליפויות רצופות וכן בגביע נוסף בשנת 1963. ב-1966 עבר לשחק ביריבתה העירונית של מיונאריוס, אינדפנדיינטה סנטה פה, לבקשתו של המאמן גבריאל אוצ'ואה אוריבה שאימן אותו במיונאריוס. לצד אלפונסו קניון בחוד, זכתה סנטה פה באליפות באותה השנה. ב-1968 עבר גמבואה לשחק באונסה קלדס וב-1971 הצטרף לדפורטס טולימה. ב-1973 חזר למיונאריוס והשיג עימה את המקום השני בליגה וכן פעמיים רצופות הודח ביחד עם הקבוצה בחצי גמר גביע ליברטדורס. ב-7 באפריל 1974 פרש גמבואה באופן רשמי כשכבש שני שערים במשחק הוקרה בין נבחרת ואייה דל קאוקה לבין נבחרת הזרים של הליגה הקולומביאנית. מיד אחר כך עלו לשחק אתלטיקו נסיונל, הקבוצה בה ערך את הבכורה שלו ומיונאריוס, הקבוצה בה השיג את רוב תאריו. גמבואה היה חלק משמעותי בסגל של נבחרת קולומביה שהעפילה בשנת 1962 לראשונה בתולדותיה לגביע העולמי לגביע העולמי שנערך בצ'ילה. קולומביה הודחה אחרי השלב הראשון, אך גמבואה היה השחקן המצטיין בשורותיה. גמבואה שיחק בסך הכל 24 משחקים במדי הנבחרת וכבש 7 שערים. שיחק בקופה אמריקה 1957 וקופה אמריקה 1963 וגם במשחקים מוקדמות המונדיאל 1958 ו-1962. הוא הלך לעולמו בתאריך ה-23 באוגוסט 2018 בגיל 82 עקב הידרדרות במצבו הבריאותי. מיונאריוס ליגת העל הקולומביאנית (4): 1961, 1962, 1963, 1964 הגביע הקולומביאני (1): 1963 אינדפנדיינטה סנטה פה ליגת העל הקולומביאנית (1): 1966 דליו גמבואה, באתר Transfermarkt דליו גמבואה, באתר National Football Teams דליו גמבואה, באתר FootballDatabase.eu Buenaventuradeporte, Biografía: Delio 'Maravilla' Gamboa
אסף גולדשטיין

אסף גולדשטיין (נולד ב-16 באפריל 1979) הוא שחקן ותסריטאי ישראלי. גולדשטיין למד משחק בלונדון וחי שם כשש שנים. השתתף במספר הצגות בלונדון ובהן "השחף", "ג'ק והאפונים" ו"שלגיה ושבעת הגמדים", "Babes In Arms" ו-"Children Of Eden". בישראל השתתף בהצגות ובמחזות זמר של תיאטרון הספרייה: "שרים סינטרה וחברים" ו"קופהקבנה", שיחק בלהקה "השכנים של צ'יץ'" וכן בהצגות "ביי ביי ברדי", "רובין הוד" ו"פאנטאזי - התיאטרון השחור בישראל". בתיאטרון הבימה השתתף במחזמר "מרי לו" בתפקיד פרדי בראון, ובתיאטרון הקאמרי השתתף בהצגות "שירת הקאמרי" "המלט", "האב" בתפקיד נויד, "עוץ לי גוץ לי" בתפקיד שר האוצר ולאחר מכן גם בתפקיד עוץ לי גוץ לי ומלך. בנוסף, השתתף בהצגות "זהר", "ינטל" "בעל אידיאלי", ב-2014 שיחק בקאמרי בהצגה "הפושעים החדשים", מאת ובבימוי עדנה מזי"א. בנוסף, השתתף בהצגות "גורודיש" ו"קזבלן". בשנת 2004 השתתף בעונה הראשונה של הטלנובלה "השיר שלנו" בתפקיד ליאור, בן זוגו של רועי. כמו כן, ב-2008 התמודד על תפקיד דני זוקו בתוכנית "גריז", והודח בתוכנית השביעית. בשנת 2010 גילם את אבשלום בעונתה השנייה של סדרת הדרמה "סרוגים" ששודרה בYes. בשנת 2017 שיחק בתפקיד הראשי בסרט הקולנוע "זוג יונים" לצידה של טל טלמון, בבימויו של דובר קוסאשווילי. בשנת 2018 שיחק בתפקיד ראשי בסרט הקולנוע "ברזיל אהובתי" בבימויו של חורחה גורביץ'. ב-2019 השתתף בסרטו של טומי לנג, "מריונטה". השתתף בשנת 2020 בסדרה "בת השוטר". מדיה וקבצים בנושא אסף גולדשטיין בוויקישיתוף אסף גולדשטיין, ברשת החברתית פייסבוק אסף גולדשטיין, ברשת החברתית אינסטגרם אסף גולדשטיין, במיזם "אישים" לתיעוד היצירה הישראלית אסף גולדשטיין, במסד הנתונים הקולנועיים IMDb (באנגלית) אסף גולדשטיין, באתר הקאמרי אסף גולדשטיין (אורכב 25.01.2020 בארכיון Wayback Machine) באתר ייצוג 1 אלקנה שור, עם עתיד, עם תקווה, עם חלום: ריאיון עם אסף גולדשטיין, באתר מקור ראשון (במקור ב-nrg), ‏13 בינואר 2011 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אנסלם קיפר

אנסלם קיפר (בגרמנית: Anselm Kiefer; נולד ב-8 במרץ 1945) הוא צייר ופסל גרמני. קיפר למד משפטים באוניברסיטה של פריבורג ובשנת 1966 פרש מהם לטובת לימודי אמנות. הוא למד אמנות ביחד עם יוזף בויס ופיטר דרהר במהלך שנות השבעים. עבודתו מורכבת מחומרים כגון קש, עפר, חרסית, עופרת ושלאק. שיריו של פאול צלאן מילאו תפקיד משמעותי בעבודותיו של קיפר העוסקות בהיסטוריה הגרמנית ובזוועות השואה, הוא התייחס גם למושגים מתוך תורת הקבלה. לאורך כל שנות יצירתו, קיפר מתמודד עם העבר, טאבו ונושאים שנויים במחלוקת ואפלים מההיסטוריה. הוא עוסק במיוחד בנושאים מגרמניה הנאצית. הציור "מרגרט" (שמן וקש על בד) קיבל השראה מ"פוגת מוות", יצירתו הידועה של פאול צלאן. ניתן למצוא בעבודתו דמויות היסטוריות או מיתולוגיות ואתרים היסטוריים, אלו מתוארים בצורה סמלית שבאמצעותה קיפר מנסה להראות את העבר. משום כך נוטים לייחס את עבודותיו לתנועות הניו סימבוליזם והנאו-אקספרסיוניזם. קיפר מתגורר ויוצר בצרפת החל משנת 1992. מאז 2008 הוא חי ועובד בעיקר בפריז ובאלסר דו סאל (Alcácer do Sal), פורטוגל. בשנת 2023 ביים הבמאי הגרמני וים ונדרס סרט תיעודי בשם "אנסלם" על יצירתו. פתיחת תערוכת היחיד "שבירת הכלים", מוזיאון תל אביב לאמנות, 1 בנובמבר 2011 מדיה וקבצים בנושא אנסלם קיפר בוויקישיתוף אנסלם קיפר, באתר אנציקלופדיה בריטניקה (באנגלית) אנסלם קיפר (1945-), דף שער בספרייה הלאומית אנסלם קיפר, באתר Discogs (באנגלית)
משה סופר (השלישי)

הרב משה סופר (נולד בד' בסיוון תש"ז, 23 במאי 1947) הוא האדמו"ר הנוכחי של חסידות ערלוי ודור שישי לחת"ם סופר, חבר מועצת גדולי התורה של אגודת ישראל. נולד באגר שהונגריה, לרבי יוחנן סופר ולמרים, בת הרב יעקב פאלל. נקרא על שם סב סבו בעל החתם סופר. בילדותו למד בתלמוד תורה עץ חיים בירושלים. נישא לחיה שרה יענטא, בת רבי משולם יששכר אשכנזי, האדמו"ר מסטניסלב לונדון. במשך שנים רבות כיהן כרב קהילת חסידי אביו בבני ברק ולאחר תקופה עבר להתגורר בלונדון לצד חמיו, וגם שם כיהן ברבנות. בשנת תש"ע, לאחר שאביו לקה באירוע מוחי בעת ששהה למנוחה בשווייץ ובעקבות כך נחלש, חזר בנו להתגורר בישראל ומונה לרב הקהילה בירושלים. בתקופה הזאת גם נהג לערוך באטעס, במקום אביו שהיה עורך טישים לעיתים רחוקות בלבד, עקב חולשתו. כמו כן גם החל לערוך חופה וקידושין לתלמידי הישיבה בחתונתם. לאחר פטירת אביו בי"ג באדר א' תשע"ו, מונה לכהן כממלא מקומו בהנהגת הקהילה על אף שהיה מסוכסך עם אביב. בחודש כסלו תשפ"ד, במהלך חתונה לנכד אחד מאחיו התמוטט האדמו"ר לאחר שלקה באירוע מוחי, כאשר באותה העת נפלה גם אשתו ששהתה בלונדון בחתונה ושברה את רגלה, בכל מוקדי החסידות נערכו עצרות תפילה לרפואתו וכן התקיימה עצרת תפילה גדולה בכותל המערבי. מספר שבועות לאחר מכן, יצא האדמו"ר להדלקת נרות חנוכה בפני חסידיו. בנו הרב שלום צבי, נישא לאסתר בת רבי נפתלי ראובן קורנרייך, האדמו"ר מקוסוב-ויזניץ. מכהן כרב בית המדרש יד סופר בשכונת עזרת תורה שבירושלים. בתו טושענע רייזל נשואה למרדכי שלמה שטרן, בן הרב משה שמואל שטרן, ראש ישיבת סטריקוב בתו רחל נשואה לרב יעקב יחזקיה אונגאר, רב בית המדרש נייטרא בלונדון, בנו של הרב שמואל דוד אונגאר, האדמו"ר מנייטרא מאמר שכתב האדמו"ר מערלוי על הצלתו של אביו בצירוף דברי תורה: הרב משה סופר, מנהגי רבותינו והליכותיהם (לוקט ונערך על ידי ר' עקיבא מנחם סופר), מכון חתם סופר ומכון דעת והדר, תשס"ט. ה"ממשיך" בערלוי: הבן רבי משה סופר • פרופיל, באתר "כיכר השבת" שבתאי פוגל, ממשיך השושלת, 27 בפברואר 2016, באתר כל הזמן חתונת נכד האדמו"ר מערלוי, באתר כיכר השבת ע"פ המקובל בחסידות שאביו בעל האמרי סופר קראו על שם סבו החתם סופר משה ויסברג, באמצע הריקודים: הרבי התמוטט ופונה לבית החולים, באתר כל רגע משה ויסברג, באותו זמן שהרבי התמוטט הרבנית נפלה בלונדון, באתר כל רגע משה ויסברג, חסידי ערלוי יזעקו בכותל לרפואתו של האדמו"ר, באתר כל רגע משה ויסברג, תיעוד: חסידי ערלוי זעקו בכותל לרפואת האדמו"ר, באתר כל רגע משה ויסברג, התרגשות שיא בערלוי: האדמו"ר הדליק את הנר השמיני, באתר כל רגע ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
לויס וילסון

לויס וילסון (באנגלית: Lois Wilson,‏ 4 במרץ 1891 - 5 באוקטובר 1988), הידועה גם בשם לויס W, הייתה ממייסדי אל אנון, קבוצת תמיכה עבור חברים ובני משפחה של אלכוהוליסטים. היא הייתה אשתו של ביל W ממייסדי אלכוהוליסטים אנונימיים (AA). נולדה למטילדה וקלארק ברנהם, קלארק ברנהם עבד בחופשת הקיץ בורמונט, שם סיפק טיפול רפואי לנופשים. ברנהם רוג'רס, אחיה הצעיר של לויס, התיידד עם נער מקומי בשם ביל וילסון. לויס וביל נפגשו בקיץ 1914, כאשר לויס הייתה 23 וביל בן 19. באותו זמן, לויס הייתה בוגרת מכללה, בקיץ שלאחר מכן הם התארסו בחשאי. הם נישאו ב -24 בינואר 1918, בכנסיית סוודנבורג ניו יורק. באותו זמן, ביל היה בצבא והם רצו להתחתן לפני שהוא ישלח לאירופה עקב מלחמת העולם הראשונה. לויס עבדה כמרפאה בעיסוק בהיעדרו. לאחר שובו, בני הזוג קיוו להקים משפחה, אבל אחרי כמה הפלות יעצו לה כי ההריון יהיה מסוכן או בלתי אפשרי. ניסיונותיהם לאמץ ילדים לא צלחו. לאחר שביל עבר שיקום ו-AA נוסדה, לויס החלה לעבוד על תוכנית כדי לסייע למשפחות של אלכוהוליסטים. מאמצים אלה הובילו להקמת של אל-אנון. נפטרה בשנת 1988 בגיל 97. מדיה וקבצים בנושא לויס וילסון בוויקישיתוף אתר אל אנון A short biography Stepping Stones Bill W. – Famous, Yet Seldom Seen (Photo Feature) New York Times Lois Wilson AA Agnostica לויס וילסון, באתר "Find a Grave" (באנגלית) ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
הגדת שאלתיאל

הגדת שאלתיאל או הגדת שאלתיאל חן היא הגדה של פסח מאוירת עם עיטורי זהב הכתובה על גבי קלף, שנכתבה בספרד במאה ה-14. ההגדה הייתה ברשותה של משפחת שאלתיאל-גרסיאן-חן מברצלונה, צאצאי זרובבל בן שאלתיאל, ראש הגולה בבבל. [דרוש מקור] ההגדה מכונה בפי החוקרים "הגדת האח להגדת ריילנדס" בשל הדמיון הרב בין השתיים, לא ברור האם אחת הועתקה מהשנייה או ששתיהן הועתקו מהגדה שלישית שאינה בנמצא. נמצאת בספרייה הבריטית. ההגדה נדדה מברצלונה לקנדיאה (כיום הרקליון) שבכרתים, שם התגוררו צאצאי בני המשפחה. מתקופת קנדיאה נשארו מספר מזכרות בהגדה: באחד העמודים הראשונים כתב מאיר בן מלכיאל אשכנזי שהוא מכר את ההגדה לגיסו משה אבן כבש בסיוון ה'קס"ב (1402). בעמוד האחרון נכתב בכתב יד כי ההגדה הייתה שייכת לאברהם חן בן האלוף רבי יהודה חן הרופא (רבה הראשי של קנדיאה) בן הרב עמנואל חן הרופא לבית שאלתיאל. כל השמות שהוזכרו בהגדה הוכרו לחוקרים בהיותם מופיעים ב"תקנות קנדיאה" - תקנות היסטוריות שכתבו רבני העיר קנדיאה בשנים ה'רס"ד - ה'שמ"ד. ההגדה נמצאת בספרייה הבריטית - הספרייה הלאומית של הממלכה המאוחדת בלונדון (הגדולה בעולם), החל מה'תרל"ו (1876). בה'תשס"ב ראתה אור מהדורת פקסימיליה מצומצמת אשר צילומיה נמצאים כיום בספרייה הלאומית בירושלים, ספריית אוניברסיטת בר-אילן, ספריית אגודת חסידי חב"ד ועוד. בראשית המאה ה-21 התקיים יום עיון באוניברסיטת אוקספורד לגבי 4 הגדות מהמאה ה-14 ביניהם הגדת שאלתיאל. הפרט הנדיר בהגדה הוא "פירוש מבית מדרשו של רש"י להגדה של פסח" שהוסיף הצייר, אשר על פי החוקרים מיוחס לרש"י או למי מבית מדרשו. הפירוש מופיע בשינויי לשון קלים בשתי הגדות נוספות בלבד - הגדת "פה ישרים" לרב חביב טולידאנו והגדת "כל ישראל חברים" מפריז. הפירוש זכה להתייחסות בפירוש ריטב"א להגדה, המייחסו לרש"י עצמו. ההגדה כתובה בכתב ספרדי מרובע בהבלטת צבע המוקף בקישוטים, ובראשית ההגדה קודם כתב היד ישנה סדרת ציורים על סיפורי משה ואהרן אצל פרעה, עשר המכות ויציאת מצרים. נוסח ההגדה עצמו מלווה במעט איורי טקסט ועיטורי זהב. לאחר סיום ההגדה, כולל כתב היד מחזור לחג הפסח. המחזור כולל פיוטי "אזהרות" לשבת הגדול מאת רבי זרחיה הלוי ומאת רבי יהודה הלוי, המערבית "ליל שמורים אותו אל חצה" לתפילת ערבית של פסח, רשויות ופיוטי נשמת ויוצר לפסוקי דזמרה וברכות קריאת שמע של כל ימות החג, ותפילת טל לתפילת מוסף של היום הראשון. מבחר הפיוטים במחזור כולל למעלה מ-60 פיוטים ממשוררי תור הזהב בספרד ומפייטני פרובנס, כדוגמת יוסף אבן אביתור, שלמה אבן גבירול, יצחק אבן גיאת, משה אבן עזרא, לוי אבן אלתבאן, יהודה הלוי, אברהם אבן עזרא, וזרחיה הלוי. ההקדמה להגדת שאלתיאל (מהדורה מחודשת), מאת ד"ר משה שאלתיאל. אבני חן אליעזר ליין ושניאור זלמן ברגר, ה'תשע"ה, הוצאת ספרים קה"ת. עמ' 47 - 53 פרק ז'. סריקת פקסמיליית ההגדה באתר הספרייה הלאומית השקת המהדורה המחודשת באתר חב"ד און ליין. באתר משפחת שאלתיאל(הקישור אינו פעיל).
פרשת הדיילי טלגרף

פרשת הדיילי טלגרף (באנגלית: Daily Telegraph Affair בגרמנית: Daily-Telegraph-Affäre) הוא כינוי לריאיון שערורייתי שמסר וילהלם השני, קיסר גרמניה לעיתון הבריטי דיילי טלגרף ב-1908. הראיון כלל התבטאויות קשות כנגד בריטניה, ועורר זעם רב בגרמניה ובעולם כנגד הקיסר. הפרשה נחשבת לאחד המשגים הפוליטיים החמורים ביותר לכל אורך שנות מלכותו של הקיסר וילהלם. וילהלם השני היה נכדה של ויקטוריה, מלכת הממלכה המאוחדת, ובאוקטובר 1908 הוא התארח בטירה בדרום אנגליה. בתקופה זו הוא ניהל מספר דיונים בענייני השעה עם הקולונל הבריטי אדוארד מונטגיו-סטיוארט-וורטלי. וורטלי סיכם את הדיונים, ערך אותם בצורת ריאיון ושלח אותו לדיילי טלגרף. הוא הראה לקיסר את הריאיון לפני כן, והקיסר שלח אותו לברלין כדי שמומחים יעברו עליו. קנצלר גרמניה ברנהרד פון בילוב היה אמור לעבור על המסמך, אולם הוא היה בחופשה, וכמוהו ראש העיתונות של הקיסר אוטו האמאן. לא ברור אם בילוב ראה את המסמך או לא, אולם אלו שאישרו אותו בסופו של דבר היו פקידים זוטרים במשרד החוץ. הראיון התפרסם בדיילי טלגרף ב-28 באוקטובר. הראיון עורר סערה מיד עם פרסומו. הקיסר וילהלם ראה בו הזדמנות להביע את דעותיו בענייני השעה ולקדם את ידידותו עם בריטניה, אך הראיון כלל התפרצויות מביכות ואמירות מתלהמות כנגד בריטניה: ”אתם האנגלים, מטורפים, מטורפים, מטורפים כמו ארנבות במרץ...” הקיסר גינה את חשדנותם של האנגלים אשר מונעת מהם להדק את קשריהם עם גרמניה, וטען שהעובדה שהאנגלים ”מסרבים ליד המושטת שלי רומזת ש[היד] האחרת אוחזת פגיון. איך אני יכול לשכנע אומה בניגוד לרצונה?”. ארבע נקודות עיקריות בראיון סיבכו את הקיסר בבעיות שונות: טענה שעל אף שהוא עצמו ידיד לבריטניה, העם הגרמני סולד ממנה. טענה שעוררה זעם רב בגרמניה עצמה. הקיסר טען שבזמן מלחמת הבורים פנו אליו צרפת והאימפריה הרוסית בהצעה להקים קואליציה אנטי-בריטית עם הבורים. טענה שפגעה קשות ברוסיה ובצרפת. הקיסר טען שב-1899 שלח מכתב לסבתו המלכה ויקטוריה ובו תוכניות כיצד למגר את הבורים, וכי אותן תוכניות אומצו בידי הלורד רוברטס בניצחונו על הבורים במהלך מלחמת הבורים. בפועל ב-1896 שלח הקיסר את "מברק קרוגר" המפורסם, אשר בו הביע תמיכה בולטת בבורים. טענה כי הצי הקיסרי הגרמני שהתעצם מאוד - דבר שעורר את חשדם של הבריטים, מכוון למעשה כנגד האימפריה היפנית. טענה שגרמה ליפנים לחשוד בגרמניה. הראיון גרם לרבים בהנהגה הבריטית לפקפק בשפיות דעתו של הקיסר, ואף היו בגרמניה דיבורים רציניים על כך שהוא עומד להתפטר. הקאנצלר בילוב התנצל ברייכסטאג, והקיסר הזועם, שראה בבילוב את אחד האחראים למשבר, שכן היה עליו לעבור על הראיון בטרם זה פורסם בעיתונות, כפה את פיטוריו כחצי שנה לאחר מכן. הקיסר חלה בעקבות הזעם בגרמניה ובעולם, ובמשך מספר חודשים היה שקט ודיכאוני מאוד. הפרשה נחשבת למשבר האישי החמור ביותר שיצר וילהלם בתקופה שלפני מלחמת העולם הראשונה, השפיע הן בזירה הבינלאומית והן בזירה הפנימית, ופגע מאוד בתדמיתו של הקיסר בעיני בני עמו. משפט זה מתייחס למכתם מקובל בתקופה הוויקטוריאנית: "משוגע כמו ארנב מרץ" ("Mad as a March hare"). מקורו של מכתם זה באוסף פתגמים שפורסם על ידי ג'ון הייווד בשנת 1546. המכתם מבוסס על האמונה שבעונת הייחום של הארנבים (אשר מתרחשת באנגליה בחודש מרץ) נוטים הללו לאבד את שפיותם ולריב. הראיון (באנגלית) ברברה טוכמן, המגדל הגאה, כנרת זמורה-ביתן דביר, 1998. עמ' 379. ברברה טוכמן, אוגוסט 1914, הוצאת מערכות, 1964. עמ' 19.
סודו של הרבי

סודו של הרבי הוא ספר עיון ביוגרפי על רבי מנחם מנדל שניאורסון מחב"ד שכתב ד"ר יחיאל הררי, בהוצאת ידיעות ספרים ב-2013. הספר נמכר בכ-20 אלף עותקים, הגיע למקום הראשון בקטגוריית "עיון" במוסף "ספרים" של "הארץ" ושהה מספר שבועות בשלושת המקומות הראשונים ברשימות רבי המכר. המחבר מגדיר את מטרת הספר "לחשוף מי הוא הרבי בעיני מאמיניו, ומי היה באמת". הררי מציג בספר את הביוגרפיה של הרבי והשפעתו, וכן את תורתו במגוון תחומים. מהו סודו של הרבי?, באתר ערוץ 7 סודו של הרבי, באתר OCLC (באנגלית) הספר "סודו של הרבי הוענק לראשי המדינה", י"ג בחשוון תשע"ד, באתר שטורעם מקום ראשון ברשימת רבי המכר באתר חב"ד און ליין "סודו של הרבי" בראש רשימת רבי המכר בישראל, שטורעם
אייזיאה פיירברייס

אייזיאה פיירברייס (באנגלית: Isaiah Firebrace; נולד ב-21 בנובמבר 1999) הוא זמר אוסטרלי. פיירברייס במואמה, ניו סאות' ויילס, אוסטרליה. פיירברייס זכה בעונה השמינית של "אקס פקטור אוסטרליה" שנערכה ב-2016. ב-7 במרץ 2017 נחשף שפיירברייס ייצג את אוסטרליה באירוויזיון שיערך באותה שנה עם השיר Don't Come Easy (לא בא בקלות). באודישן שר פיירברייס גרסת כיסוי לשיר "Hello" של אדל, ביצוע זה העלה אותו למחנה האימונים. במחנה האימונים ביצע גרסת כיסוי לשיר "If I Ain't Got You" של אלישה קיז, פיירברייס העפיל להופעות החיות ובסופו של דבר - לגמר. בגמר ביצע פיירברייס את השיר Halo של ביונסה ואת Wake Me Up של אביצ'י וניצח בגמר. מיד לאחר ניצחונו פורסם הסינגל הראשון של פיירברייס, "It's Gotta Be You". פיירברייס הודיע שהוא מעוניין בייצוג אוסטרליה באירוויזיון 2017 והכניס את שמו לרשימת המועמדים האפשריים. ב-7 במרץ 2017 הודיעה רשת SBS האוסטרלית על כך שפיירברייס נבחר לייצג את אוסטרליה באירוויזיון שייערך ב-2017 בקייב, אוקראינה עם השיר Don't Come Easy (לא בא בקלות) שנכתב על ידי DNA Songs. פיירברייס הגיע למקום התשיעי. 2016: אייזיאה (אלבום) 2016: It's Gotta Be You 2017: Don't Come Easy מדיה וקבצים בנושא אייזיאה פיירברייס בוויקישיתוף אתר האינטרנט הרשמי של אייזיאה פיירברייס אייזיאה פיירברייס, ברשת החברתית פייסבוק אייזיאה פיירברייס, ברשת החברתית אקס (טוויטר) אייזיאה פיירברייס, ברשת החברתית אינסטגרם אייזיאה פיירברייס, במסד הנתונים הקולנועיים IMDb (באנגלית) אייזיאה פיירברייס, באתר אפל מיוזיק (באנגלית) אייזיאה פיירברייס, באתר ספוטיפיי אייזיאה פיירברייס, באתר סאונדקלאוד (באנגלית) אייזיאה פיירברייס, באתר MusicBrainz (באנגלית) אייזיאה פיירברייס, באתר דיזר אייזיאה פיירברייס, באתר Discogs (באנגלית) דף הפייסבוק של פיירברייס Isaiah Firebrace takes the X Factor crown days after his birthday באתר הדיילי מייל "Australia: Isaiah Firebrace Puts Name Forward For Eurovision 2017" באתר Eurovoix.com Isaiah is Australia’s artist for Kyiv! באתר הרשמי של האירוויזיון
חוז'וב

חוז'וב (בפולנית: Chorzów, נהגה [ˈxɔʐuf] ‏האזנה‏Ⓘ‏; בגרמנית: Königshütte, נהגה: [ˈkøːnɪçsˌhʏtə], קניגסהיטה; בשלזית: Chorzůw) היא עיר בשלזיה בדרום פולין. העיר מהווה חלק מרכזי במטרופולין של שלזיה עילית, שבו כשני מיליון תושבים. היא יושבת על גדות הנהר ראווה (אנ'). מבחינה מנהלית חוז'וב היא חלק מפרובינציית שלזיה, מאז 1999. לפני כן השתייכה לתחום השיפוט של פרובינציית קטוביץ. נכון ליוני 2016 התגוררו בתחומי העיר עצמה, 109,541 איש. ערך מורחב – קהילת יהודי חוז'וב בשנת 1939 לפני פרוץ מלחמת העולם השנייה חיו בעיר כ־2,800 יהודים ולאחריה לא נשאר זכר לקהילה היהודית. בית הכנסת המפואר נהרס עד היסוד ובמקומו נבנה קניון ומרכז בילויים . בית הקברות גם הוא נהרס. המצבות שהיו בו נעקרו והועברו לבית הקברות היהודי בעיר ביטום. כל מתחם בית הקברות היהודי בעיר הפך לפארק לרווחת תושבי העיר . מילידי העיר התפרסמו, בין היתר: פרנץ וקסמן - מנצח ומלחין פסקולים יהודי-אמריקאי קורט אלדר - כימאי גרמני, חתן פרס נובל לכימיה חנה שיגולה - שחקנית וזמרת שנסון גרמניה, מהבולטות בקולנוע הגרמני החדש. דניאל גולדשמידט - חוקר מדעי היהדות. רוך חוז'וב מ. צאנין, סוסנוביץ, בנדין, קאטוביץ בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 293–298, המאמר כולל תיאור על גורל יהודי חוז'וב מדיה וקבצים בנושא חוז'וב בוויקישיתוף אתר האינטרנט הרשמי של חוז'וב (בפולנית) גלריית תמונות היסטוריות וחדשות מחוז'וב, באתר ארכיון האינטרנט "חוז'וב", באתר השטעטל הווירטואלי אתר עיריית חוז'וב חוז'וב, באתר אנציקלופדיה בריטניקה (באנגלית) חוז'וב (פולין), דף שער בספרייה הלאומית בערך קהילת יהודי חוז'וב, באתר "אנו – מוזיאון העם היהודי" The synagogue in Chorzów (12 Wolności St.) | Virtual Shtetl, sztetl.org.pl The Jewish cemetery in Chorzów (Krzywa St.) | Virtual Shtetl, sztetl.org.pl ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
החטיבה המערבית של KHL

החטיבה המערבית של KHL (ברוסית: Западная конференция КХЛ) היא אחת מהחטיבות בליגת ההוקי המזרח-אירופית של KHL המחלקות את 29 קבוצות הליגה לשתיים. החטיבה נוצרה בשנת 2009, כשהנהגת הליגה חילקה את הליגה לשתי חטיבות וארבעה בתים המסודרים על פי מיקומן הגאוגרפי. החטיבה המערבית כוללת 15 קבוצות בשני בתים: בית בוברוב ובית טראסוב. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. גביע החטיבה המערבית (Кубок Западной конференции) מוענק לקבוצה שהעפילה לגמר גביע גגארין מהחטיבה המערבית של ליגת KHL ומחזיקת התואר היא אלופת המערב. בעונת 2013/2014 זכתה לראשונה בגביע החטיבה המערבית קבוצה לא רוסית (לב פראג הצ'כית). כתב מודגש מתייחס לקבוצות שזכו בגביע גגארין.
סילבי קיניגי

סילבי קיניגי (בצרפתית: Sylvie Kinigi; נולדה ב-1953) כיהנה כראש ממשלה בורונדי מיולי 1993 עד פברואר 1994. קיניגי נולדה בבורונדי למשפחה משבט הטוטסי, אחת משישה ילדים של משפחה חקלאית. היא התחנכה בבית ספר בלגי וסיימה לימודי כלכלה באוניברסיטת בורונדי. בגיל 19 נישאה לפרופסור באוניברסיטה ובשנים הבאות ילדה ארבעה ילדים. היא הייתה פעילה בארגון הנשים של המפלגה[דרושה הבהרה] המזוהה עם הטוטסי ועמדה בראש סניף הארגון בעיר הבירה בוג'ומבורה. בסיום לימודי הכלכלה עבדה בבנק המרכזי של בורונדי והייתה למרצה באוניברסיטה. בשנת 1991 מונתה ליועצת כלכלית לראש הממשלה ועסקה בקידום רפורמות וייעול תקציבי. לאחר הבחירות שנערכו בשנת 1993 ובחירתו של מלכיור נדאדיה משבט ההוטו, לנשיא, מונתה קינגי ביולי 1993 לראש הממשלה במטרה ליצור איזון בין השבטים. באוקטובר 1993 נרצח הנשיא נדאדיה והחלה מלחמת אזרחים. קיניגי ובכירים נוספים מצאו מחסה במבנה שגרירות צרפת וממנה המשיכה לנהל את ענייני המדינה, כשהיא משמשת בפועל גם כנשיאת המדינה. בינואר 1994 בחר הפרלמנט נשיא חדש ועם כניסתו לתפקיד התפטרה גם מראשות הממשלה. מדיה וקבצים בנושא סילבי קיניגי בוויקישיתוף סילבי קיניגי, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.